
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΜΑΡΙΝΑΣ» και κύρωση του 

οργανισμού αυτού. 1 

Κύρωση οργανισμού του υπέρ του Αγαθοεργού Σω¬ 
ματείου των Μαδυτίων «Ο ΕΛΛΗΣΠΟΝΤΟΣ» κεφα¬ 
λαίου αυτοτελούς διαχείρισης με την επωνυμία 
«ΚΛΗΡΟΔΟΤΗΜΑ ΘΕΟΔΩΡΑΣ ΣΚΑΡΛΗ - ΜΠΑΛΤΑ- 
ΔΟΠΟΥΛΟΥ. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ (1) 

Εγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΜΑΡΙΝΑΣ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 1771/6.10.1994 πράξη της συμβολαιογρά¬ 
φου Μαραθώνα Αττικής Αναστασίας Καρινιωτάκη - Πλα- 
κοπούλου, όπως τροποποιήθηκε με τις αριθ. 
2299/20.11,1995, 2851/17.5.96 και 2955/20.6.1996 πρά¬ 
ξεις του συμβολαιογράφου Αθηνών Νικολάου Γ. Αναστα- 
σάκη, με τις οποίες η Ελευθερία συζ. Κων/νου Γαλακτίδου 
σύστησε κοινωφελές ίδρυμα με την επωνυμία «ΙΔΡΥΜΑ 
ΜΑΡΙΝΑΣ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα, 

3. Την από 7.10.1996 γνωμοδότηση του Συμβουλίου Ε¬ 
θνικών Κληρ/των. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922/τ.Β/7.10.96). 

Με πρόταση των Υπουργών Εθνικής Παιδείας και Θρη¬ 
σκευμάτων, Εργασίας και Κοινωνικών Ασφαλίσεων και 
του Υφυπουργού Οικονομικών, αποφασίζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΜΑΡΙΝΑΣ», η οποία έγινε από 
την Ελευθερία συζ. Κων/νου Γαλακτίδαυ με την αριθ. 
1771/6.10.1994 πράξη της συ μβολαιογράφου Μ αραθώνα 
Αττικής Αναστασίας Καρινιωτάκη - Πλακοπούλου, όπως 
τροποποιήθηκε με τις αριθ. 2299/20.11.1995, 2851/ 
17.5.96 και 2955/20.6.1996 πράξεις του συμβολαιογρά¬ 
φου Αθηνών Νικολάου Γ. Αναστασάκη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υ¬ 
πουργών Οικονομικών, Εθνικής Παιδείας και Θρησκευμά¬ 
των και Εργασίας και Κοινωνικών Ασφαλίσεων και διέπε- 
ται από τις διατάξεις των παραπάνω συστατικών του 
πράξεων, του παρακάτω οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν, σε ε¬ 
κτέλεση του νόμου αυτού. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΜΑΡΙΝΑΣ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΜΑ¬ 
ΡΙΝΑΣ», που συστήθηκε από την Ελευθερία συζ. Κων/νου 
Γαλακτίδου, με την αριθ. 1771/6.10.1994 πράξη της συμ¬ 
βολαιογράφου Μαραθώνα Αττικής Αναστασίας Καρινιω- 
τάκη - Πλακοπούλου, όπως τροποποιήθηκε με τις αριθ. 
2299/20.11,1995, 2851/17.5.96 και 2955/20.6.1996 πρά¬ 
ξεις του συμβολαιογράφου Αθηνών Νικολάου Γ. Αναστα- 
σάκη, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις των παραπάνω συστατικών πρά¬ 
ξεων, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι ο Δήμος Αγίας Παρασκευ¬ 
ής επίτης Λεωφόρου Μεσογείων αριθμός 539. Το Ίδρυμα 
έχει τη δυνατότητα δημιουργίας και υποστήριξης γραφεί¬ 
ου και δραστηριοτήτων σε οποιοδήποτε άλλο Δήμο ή Κοι- 

νότητα της Ελλάδος, καθώς και σε οποιαδήποτε άλλη Χ ώ ' 
ρα κριθεί αναγκαία, 

3, Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του ι¬ 
δρύματος, την έδρα και το έτος της έγκρισης της σύστα¬ 
σης. απεικονίζει δε στο μέσον αυτής μορφή της θυνατρός 
της ιδρύτριας, Μάρτας σε κατατομή. 

Άρθρο 2 
Σκοπός 

Σκοπός του ιδρύματος είναι: 

Η τεχνική και επαγγελματική εκπαίδευση, επιμόρφωση 
και προσανατολισμός νέων και νεανίδων, ιδίως με ειδικές 
ανάγκες, με προτίμηση εκείνων που κατάγονται ή προέρ¬ 
χονται από τις παραμεθόριες περιοχές της Ελλάδος και 
την Ελληνική διασπορά και στερούνται των αναγκαίων οι¬ 
κονομικών μέσων. 

Άρθρο 3 

Μέσα για την πραγματοποίηση του σκοπού 
Για την επίτευξη του σκοπού του, το ίδρυμα δύναται: 

1. Να ιδρύει σχολεία, κέντρα επαγγελματικής κατάρτι¬ 
σης εκπαίδευσης και επιμόρφωσης, 

Ρητά διευκρινίζεται ότι τα σχολεία και κέντρα αυτά δεν 
θα αποτελούν κερδοσκοπικές επιχ/σεις. 

2. Να χορηγεί υποτροφίες και γενικά οικονομικές ενι¬ 
σχύσεις. 

3. Να οργανώνει εθνικά και διεθνή συνέδρια, ημερίδες, 
σεμινάρια ταχυρρύθμων σχολών, διαλέξεις και άλλες πα¬ 
ρεμφερείς εκδηλώσεις. 

4. Να συμμετέχει σε εθνικές ή κοινοτικές μελέτες και 
προγράμματα. 

5. Να διεξάγει έρευνες και μελέτες για λογ/σμό του ίδι¬ 
ου ή άλλων δημοσίων ή ιδιωτικών οργανισμών. 

6. Να εκδίδει ή να ενισχύει οικονομικά σχετικές εκδό¬ 
σεις βιβλίων και γενικά εντύπων και πάσης φύοεως οπτί- 
κοακουστικού ηλεκτρονικού υλικού. 

7. Να αθλοθετεί βραβεία και έπαθλα διαγωνισμών. 

8. Να ενισχύει και υποστηρίζει δραστηριότητες πραγ¬ 
μάτωσης του σκοπού του από άλλους φορείς. 

9. Να προβαίνει σε κάθε νόμιμη και σύμφωνη με τις δια¬ 
τάξεις του Α.Ν. 2039/1939 ενέργεια, που θα έκρινε το Δι- 
οικ. Συμβούλιο. 

Για την πραγμάτοιση του σκοπού του, το ίδρυμα δύνα- 
ται να συνιστά Εταιρείες ή να συμμετέχει σε Εταιρείες των 
οποίων οι σκοποί εναρμονίζονται προς τους σκοπούς του 
και γενικότερα, να συνεργάζεται με αντίστοιχα ιδρύματα 
του εσωτερικού και της αλλοδαπής, πανεπιστήμια, ινστι¬ 
τούτα και εν γένει παντός είδους νομικά πρόσωπα δημο¬ 
σίου ή ιδιωτικού δικαίου. 

Άρθρο 4 

Περιουσία - Πόροι 

1. Περιουσία του ιδρύματος αποτελούν: 

α) Μετρητά δραχμές τριάντα πέντε εκατομμύρια 
(35.000.000). 

β) Έξι (6) αγροτεμάχια συνολικής εκτάσεως μχ 
1.693,50 που βρίσκονται στην Κτηματική Περιφέρεια Α¬ 
φανών Αττικής, όπως αυτά αναλυτικά περιγράφο/ται 
στις συστατικές πράξεις. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 


β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληοονομίες, κληροδοσίες και δωρεές, οιουδήποτε 
φυσικού ή νομικού προσώπου προς αυτό. 

δ) Όσα άλλα περιουσιακά στοιχεία, ακίνητα ή κινητά, α¬ 
φιερώσει σ' αυτό η ιδρύτρια με πράξη εν ζωή ή αιτία θα¬ 
νάτου. 

Άρθρο 5 

Διοίκηση 

1. Το ίδρυμα διοικείται από Διοικητικό Συμβούλιο, ο α¬ 
ριθμός των μελών του οποίου, είναι όχι μικρότερος από 
τρία (3) και όχι μεγαλύτερος από εννέα (9). 

Επίτιμος Πρόεδρος του Ιδρύματος θα είναι ο τέως Αρ¬ 
χιεπίσκοπος Βορείου και Νοτίου Αμερικής Ιάκωβος. 

2. Το πρώτο ΔιοικπτικόΣυμβούλιο είναι εννεαμελές και 
αποτελείται από το υ ς: 

α) Ελευθερία σύζυγο Κωνσταντίνου Γαλακτίδου, ως 
Πρόεδρο. 

β) Κωνσταντίνο Παρασκευά Γαλακτίδη, ως Αντιπρόε¬ 
δρο. 

γ) Γιάννα σύζυγο Θεοδώρου Αγγελοπούλου. 
δ) Δημήτριο Βασιλείου Αφεντάκη. 
ε) Παύλο Δανιήλ Ψωμιάδη. 
συ) Μαρία Δημητρίου Αφεντάκη. 
ζ) Παναγιώτη Πουλή. 

η) Μελίνα θυγατέρα Προδρόμου Εμφιετζόγλου. 
θ) Μαριέττα Γιαννάκου - Κουτσίκου. 

3. Η θητεία των μελώντου Διοικητικού Συμβουλίου είναι 
τετραετής, εκτός από την Πρόεδρο Ελευθερία Γαλακτί¬ 
δου που είναι ισόβια. Τα μέλη του Διοικητικού Συμβουλί¬ 
ου είναι πάντοτε επανεκλέξιμα. 

4. Τα μέλη του Διοικητικού Συμβουλίου, συγκροτούμε¬ 
να σε σώμα, ορίζουν με πράξη τους, επειτα από ψηφοφο¬ 
ρία, τον Πρόεδρο, τον Αντιπρόεδρο, τον Γραμματέα και 
τον Ταμία, με εξαίρεση το πρώτο Διοικητικό Συμβούλιο, ό¬ 
που η Πρόεδρος και ο Αντιπρόεδρος έχουν ορισθεί από 
την ιδρύτρια. 

5. α) Σε περίπτωση θανάτου, αποποίησης, παραίτησης, 
έκπτωσης, για οποιοδήποτε λόγο από εκείνους που ανα- 
φέρονται στις περιπτώσεις α ως δ της παρ. 1 του άρθρου 
65 του Α.Ν. 2039Π950. ανικανότητος ή αποχώρησης, για 
οποιοδήποτε λόγο, μέλους του Διοικητικού Συμβουλίου, 
ή προαγωγής σε Πρόεδρο ή Ανππρόεδρο η αντικατάστα¬ 
σή του γίνεται με απόφαση των λοιπών μελών του,που 
συνέρχονται μέσα σε τριάντα (30) ημέρες από την επέ¬ 
λευση του γεγονότος και σύμφωνα με τη διαδικασία που 
ορίζεται από τις διατάξεις του άρθρου 99 του Α.Ν. 
2039/1939. 

β) Σε περίπτωση που κάποιος από τους παραπάνω λό¬ 
γους συντρέξει στο πρόσωπο της Προέδρου γίνεται αυ¬ 
τοδικαίως Πρόεδρος ο Αντιπρόεδρος και αν κάποιος από 
τους λόγους αυτούς συντρέξει στο πρόσωπό του, γίνο¬ 
νται αυτοδικαίως κατά περίπτωση συναντιπρόεδροι ή συ- 
μπρόεδροι οι Δημήτριος Αφεντάκης του Βασιλείου ή Μα¬ 
ρία Αφεντάκη του Δημη τρίου. Σε κάθε άλλη περίπτωση τα 
μέλη του Διοικητικού Συμβουλίου, που συνέρχονται σε 
συνεδρίαση μέσα σε τριάντα (30 ημέρες από την επέλευ¬ 
ση του γεγονό τος, εκλέγουν νέο Πρόεδρο ή Ανππρόεδρο 
κατά περίπτωση για μία τετραετία. 

6, Το Διοικητικό Συμβούλιο συνεδριάζει τακτικά μία ψο- 

ρά το δίμηνο. Μπορεί όμως να συνεδριάσει εκτάκτως, ό- 
ταν παρίσταται ανάγκη, ύστερα από πρόσκληση της Προ¬ 
έδρου. Έχει όμως υποχρέωση η Πρόεδρος να συγκαλέ- 
σει εκτάκτως το Διοικητικό Συμβούλιο εάν ζητηθεί από 
τρία (3) τουλάχιστον μέλη του, με έγγραφη αίτησή τους, 
που να απευθύνεται στην Πρόεδρο και στην οποία να ορί¬ 
ζονται τα θέματα που προτείνεται να συζητηθούν. 

7. Το Διοικητικό Συμβούλιο βρίσκεται σε απαρτία εάν 
παρίσταται η πλειοψηφία του εκάστοτε αριθμού των με¬ 
λών του και αποφασίζει με απλή πλειοψηφία. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Αντίγραφα ή αποσπάσματα των πρακτικών ή αντί¬ 
γραφα γενικά, εγγράφων του Ιδρύματος εκδίδει και επι¬ 
κυρώνει η Πρόεδρος του Διοικητικού Συμβουλίου ή ο Α¬ 
ντιπρόεδρός του και στην περίπτωση κωλύματος ή απου¬ 
σίας του, το μέλος που ορίζεται από το Διοικητικό 
Συμβούλιο. 

11 Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Μέλη του Διοικητικού 
Συμβουλίου μπορούν να προσληφθούν ως στελέχη του Ι¬ 
δρύματος με σύμβαση έργου ή εργασίας έναντι αμοιβής, 
μετά από απόφαση του Διοικητικού Συμβουλίου. Επίσης 
δικαιούνται οδοιπορικών ή άλλων εξόδων, που δαπάνη¬ 
σαν για την συμμετοχή στα Συμβούλια ή εκτέλεση άλλης 
υπηρεσίας του Ιδρύματος ή χάριν αυτού γενικώς. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε ό¬ 
μως σύμφωνα με τις διατάξεις της συστατικής πράξης, 
του παρόντος οργανισμού του ΑΝ 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου, καθώς και των λοιπών σχετικών νόμων και 
διαταγμάτων. 

2. Το Διοικητικό Συμβούλιο ειδικότερα: 

Α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102του ΑΝ 2039/1939 και του 
από 20.12.1939 Β. Δ/τος (ΦΕΚ 552/Ά). 

Μαζί με τον απολογισμό, καταρτίζει και υποβάλλει και 
το γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 


θώς καιτηναμοιβή του. σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ} Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αναθέτει σε ένα ή και περισσότερα μέλη του την εκ¬ 
προσώπηση του ιδρύματος απέναντι σε οποιοδήποτε τρί¬ 
το. Αυτό μπορεί να συμβαίνει για μία και μόνο πράξη ή για 
ορισμένη ενέργεια. 

Άρθρο 7 

Αρμοδιότητες Προέδρου 

1, Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. 

Μετά από γραπτή αίτηση τριών (3) μελών υποχρεούται 
η Πρόεδρος να περιλάβει το σχετικό θέμα στην ημερήσια 
διάταξη της επόμενης,μετά την αίτηση συνεδρίασης του 
Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικηπκού Σ υ μβουλίο υ, 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με πς ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γραμματέα 
1.Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος και ευθύνεται για 
την καταστροφή ή των απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα απο τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αριστούχοι μαθητές 
δημοσίων σχολείων. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα μετις διατάξεις της συστατικής 
πράξης του ιδρύματος, του παρόντος οργανισμού, του 
ΑΝ 2039/39 και του από 18.8.1941 Καν. Δ/τος (ΦΕΚ 
286/τ.Α/23.8.1941). 

Τ ο Διοικητικό Συμβούλιο του ιδρύματος συντάσσει πρό¬ 
σκληση για την υποβολή σ’ αυτό αιτήσεων χορήγησης υ¬ 
ποτροφιών, στην οποία αναφέρονται ο αριθμός των υπο¬ 
τροφιών, οι προϋποθέσειςαπονομής αυτών και τα συνυ- 
ποβλητέα δικαιολογητικά. 

Περίληψη της πρόσκλησης τοιχοκολλάται με απόδειξη- 
στα γραφεία του Ιδρύματος και δημοσιεύεται μία (1) φο¬ 
ρά σε μία (1) ημερήσια απογευματινή εφημερίδα ένα (1) 
μήνα τουλάχιστον πριν από τη λήξη τς προθεσμίας υπο¬ 
βολής των αιτήσεων. 

Το Δ.Σ. του Ιδρύματος συνεδριάζει το αργότερο εντός 
μηνός από τη λήξη της προθεσμίας υποβολής των αιτή¬ 
σεων, εξετάζει τις αιτήσεις και τα δικαιολογητικά των υ¬ 
ποψηφίων και επιλέγει και ανακηρύσσει τους υποτρό¬ 
φους. 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 


και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά- 
ξηςτου ιδρύματος, του άρθρου 54του ΑΝ 2039/39 και του 
άρθρου 28του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν. Δ/τος (ΦΕΚ286/τ.Α/23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι ο¬ 
ποίες διαπιστώνονται με πράξη του Διοικητικού 
Συμβουλίου του Ιδρύματος, που έχει υποχρέωση να πα¬ 
ρακολουθεί την όλη πορεία των σπουδών των υποτρόφων 
και να αξιώνει απ’ αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

ΆρθροΊ2 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου και λαμβάνεται 
στην πρώτη συνεδρίασή του. 

2, Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552/τ.Α). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει, 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε κοινωφελές ί¬ 
δρυμα που επιτελεί τους ίδιους ή παρεμφερείς σκοπούς. 

Στους Υπουργούς Εθνικής Παιδείας και Θρησκευμάτων 
και Εργασίας και Κοιν. Ασφαλίσεων και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ. Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ. ΕΘΝΙΚΗΣ ΠΑΙΔΕΙΑΣ & ΘΡΗΣΚ. 

Γ. ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΕΡΓΑΣΙΑΣ 8 ΚΟΙΝ ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 

-♦- 

( 2 ) 

Κύρωση οργανισμού του υπέρ του Αγαθοεργού Σωματεί¬ 
ου των Μαδυτίων «Ο ΕΛΛΗΣΠΟΝΤΟΣ» κεφαλαίου αυ¬ 
τοτελούς διαχείρισης με την επωνυμία «ΚΛΗΡΟΔΟ¬ 
ΤΗΜΑ ΘΕΟΔΩΡΑΣ ΣΚΑΡΛΗ - ΜΠΑΛΤΑΔΟΠΟΥΛΟΥ» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 15.10.1992 ιδιόγραφη διαθήκη της Θεοδώ¬ 
ρας Σκαρλή - Μπαλταδοπούλου, που δημοσιεύθηκε με το 
αριθ, 2211/11.6.1993 πρακτικό του Μον, Πρωτοδικείου Α¬ 
θηνών (τόμος 1658 αριθ. 36), με την οποία άφησε κληρο¬ 
νόμο της το Αγαθοεργό Σωματείο των Μαδυτίων «Ο ΕΛ¬ 
ΛΗΣΠΟΝΤΟΣ» για την εκτέλεση ειδικού κοινωφελούς 
σκοπού. 

2. Τις διατάξεις της παραγρ. 1 του άρθρου 96, τουΑ.Ν, 
2039/1939, σύμφωνα με τις οποίες οι περιουσίες που δια¬ 
τίθενται με κληρονομιές, κληροδοσίες ή δωρεές σε υφι¬ 
στάμενα ιδρύματα, σωματεία, νομικά πρόσωπα κ.λπ, για 
την εκτέλεση ειδικού κοινωφελούς σκοπού, χωρίς να κα¬ 
θορίζεται ειδικότερος τρόπος διοίκησης αυτών, αποτε¬ 
λούν κεφάλαια αυτοτελούς διαχείρισης, χωριστής από 
την υπόλοιπη περ ιουσία των κληρονό μων, κλη ροδόχων ή 
δωρεοδόχων ιδρυμάτων, σωματείων, νομικών προσώπων 
κ.λπ. και είναι δυνατόν να ορίζονται με Προεδρικά Δια¬ 
τάγματα, οι λεπτομέρειες του τρόπου εκτέλεσης των σκο¬ 
πών των περιουσιών αυτών. 

3. Την από 12/2.4.1996 γνωμοδότηση του Συμβουλίου 
Εθνικών Κληρ/των. 

4. Την αριθ. πρωτ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 


μικών με την οποία ανατέθηκαν αρμοδιότητες του Υ¬ 
πουργού Οικονομικών στους Υφυπουργούς (ΦΕΚ 
922/Τ.Β/7.10.96). 

Με πρόταση του Υπουργού Εθνικής Παιδείας και Θρη¬ 
σκευμάτων και Υφυπουργού Οικονομικών, αποφασίζουμε: 

Άρθρο μόνο 

Κυρώνουμε τον οργανισμό (καθορισμού λεπτομερειών 
του τρόπου εκτέλεσης του κοινωφελούς σκοπού) του, υ¬ 
πέρ του Αγαθοεργού Σωματείου των Μαδυτίων «Ο ΕΛ¬ 
ΛΗΣΠΟΝΤΟΣ», κεφαλαίου αυτοτελούς διαχείρισης με 
την επωνυμία «ΚΛΗΡΟΔΟΤΗΜΑ ΘΕΟΔΩΡΑΣ ΣΚΑΡΛΗ - 
ΜΠΑΛΤΑΔΟΠΟΥΛΟΥ» που συστήθηκε από την Θεοδώρα 
Σκαρλή - Μπαλταδοπούλου με την από 15.10.1992 ιδιό¬ 
γραφη διαθήκη της, που δημοσιεύθηκε με το αριθ. 
2211/11,6.1993 πρακτικό του Μον. Πρωτοδικείου Αθηνών 
(τόμος 1658 αριθ. 36). 

Το κεφάλαιο αυτό υπάγεται στην εποπτεία και τον έλεγ¬ 
χο των Υπουργών Οικονομικών και Εθνικής Παιδείας και 
Θρησκευμάτων και διέπεται από τις διατάξεις της συστα¬ 
τικής πράξης, του παρακάτω οργανισμού, του Α.Ν. 
2039/39 όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου ο Οργανισμός αυτός αποτελείται από 
οκτώ (8) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Οργανισμός του υπέρ του Αγαθοεργού Σωματείου των 
Μαδυτίων «Ο ΕΛΛΗΣΠΟΝΤΟΣ» κεφαλαίου αυτοτελούς 
διαχείρισης με την επωνυμία «ΚΛΗΡΟΔΟΤΗΜΑ ΘΕΟΔΩ¬ 
ΡΑΣ ΣΚΑΡΛΗ - ΜΠΑΛΤΑΔΟΠΟΥΛΟΥ» 

Άρθρο 1 

Μορφή - Επωνυμία - Σφραγίδα 

1. Η περιουσία, που άφησε η Θεοδώρα Σκαρλή - Μπαλ¬ 
ταδοπούλου με την από 15.10.1992 ιδιόγραφη διαθήκη 
της, η οποία δημοσιεύθηκε μετο υπ’ αριθ. 2211/11,6.1993 
πρακτικό του Μον. Πρωτοδικείου Αθηνών, (τόμος 1658 α- 
ριθ. 36) υπέρ του Αγαθοεργού Σωματείου των Μαδυτίων 
Ο ΕΛΛΗΣΠΟΝΤΟΣ, για την εκτέλεση ειδικού κοινωφε¬ 
λούς σκοπού, αποτελεί γι’ αυτό κεφάλαιο αυτοτελούς 
διαχείρισης με την επωνυμία «ΚΛΗΡΟΔΟΤΗΜΑ ΘΕΟΔΩ¬ 
ΡΑΣ ΣΚΑΡΛΗ - ΜΠΑΛΤΑΔΟΠΟΥΛΟΥ», διακεκριμένο της 
λοιπής περιουσίας του Σωματείου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39, όπως κάθε φορά ι¬ 
σχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Η σφραγίδα του Κεφαλαίου Αυτοτελούς Διαχείρισης 
είναι στρογγυλή και αναγράφει περιμετρικά, μέσα σε 
πλαίσιοτην επωνυμία του κληρονόμου «ΑΓΑΘΟΕΡΓΟ ΣΩ¬ 
ΜΑΤΕΙΟ ΤΩΝ ΜΑΔΥΤΙΩΝ Ο ΕΛΛΗΣΠΟΝΤΟΣ» και στο κέ¬ 
ντρο αυτής την επωνυμία του κεφαλαίου «ΚΛΗΡΟΔΟΤΗ¬ 
ΜΑ ΘΕΟΔΩΡΑΣ ΣΚΑΡΛΗ - ΜΠΑΛΤΑΔΟΠΟΥΛΟΥ». 

Άρθρο 2 

Σκοπός 

Σκοπός του Κεφαλαίου είναι η χορήγηση βραβείων ή υ¬ 
ποτροφιών σε αριστούχους μαθητές ή σπουδαστές που 
είναι μέλη οι ίδιοι ή οι γονείς τους του Αγαθοεργού Σωμα¬ 
τείου Μαδυτίων «Ο ΕΛΛΗΣΠΟΝΤΟΣ» ή του Σωματείου 
Μαδυπων Β. Ελλάδος ή κατοικούν στη Νέα Μάδυτο Χαλ¬ 
κιδικής και κατάγονται από την Μάδυτο. 

Άρθρο 3 
Περιουσία - Πόροι 

1. Η περιουσία του κληρ/τος αποτελείταιαπό: 

α) Ένα διαμέρισμα δύο (2) δωματίων στο ισόγειο της 
πολυκατοικίας επί της οδού Διός αριθ, 12 στη Βούλα, το 
οποίο είναι αναπαλλοτρίωτο. 

β) Ομόλογα ονομαστικής αξίας 6.437.000 δρχ. 

2. Πόροι του ιδρύματος είναι: 

α) Τα εισοδήματα από την εκμίσθωση του ανωτέρω ακι¬ 
νήτου συμπεριλαμβανομένων και αυτών που αποκτήθη¬ 
καν από το θάνατο της διαθέτιδας μέχρι την έκδοση του- 
παρόντος Προεδρικού Διατάγματος. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οιχρηματικές παροχές ή επιχορηγήσεις καθώς και οι 
κληρονομιές, κληροδοσίες και δωρεές οποιοσδήποτε Φυ¬ 
σικού ή Νομικού Προσώπου, προς αυτό. 

Άρθρο 4 

Διαδικασία εκτέλεσης του σκοπού 

Τα Διοικητικά Συμβούλια των Σωματείων των Μαδυτίων 
Αθηνών και Β. Ελλάδος καλούντους ενδιαφερομένους να 
υποβάλουν τις αιτήσεις τους μαζί μετά απαραίτητα δικαι- 
ολογητικά. 

Οι αιτήσεις των υποψηφίων που είναι μέλη του Σωμα¬ 
τείου Μαδυτίων Β. Ελλάδος υποβάλλονται στην έδρα του 
Σωματείου αυτού και στη συνέχεια, ύστερα από αξιολό¬ 
γησή τους, διαβιβάζονται στο Διοικητικό Συμβούλιο του 
Σωματείου «Ο ΕΛΛΗΣΠΟΝΤΟΣ» προκειμένου να γίνει η α¬ 
νακήρυξη των υποτρόφων ή των βραβευομένων, τηρού¬ 
μενων των διατάξεων της συστατικής πράξης, του παρό¬ 
ντος οργανισμού και των περί υποτροφιών διατάξεων του 
Α.Ν. 2039/39 και του από 30.11.1939 Καν, Δ/τος. 

Άρθρο 5 

Οικονομική διαχείριση 

1. Η οικονομική διαχείριση του κεφαλαίου περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου κάθε έτους. 

2. Η οικονομική διαχείριση γίνεται βάση προϋπολογι¬ 
σμού εσόδων και εξόδων, που καταρτίζεται σύμφωνα με 
τις διατάξεις των άρθρων 101 και 102τουΑ,Ν. 2039/1939 
και του από 20.12.1939 σχετικού Δ/τος (ΦΕΚ 552/τ.Α). 

Άρθρο 6 
Βιβλία και στοιχεία 

Το Κεφάλαιο τηρεί υποχρεωτικά τα ακόλουθα βιβλία και 
στοιχεία: 


α) Βιβλίο πρωτοκόλλου αλληλογραφίας. 

β) Η λογιστική παρακολούθηση του Κεφαλαίου θα γίνε¬ 
ται μέσα από τα λογιστικά βιβλία του κληρονόμου Σωμα¬ 
τείου «Ο ΕΛΛΗΣΠΟΝΤΟΣ» σε ξεχωριστούς αναλυτικούς 
λογαριασμούς. 

γ) Βιβλίο χορήγησης βραβείων στο οποίο καταχωρίζο¬ 
νται τα ονόματα των βραβευομένων κάθε χρόνο μαθητών 
και σπουδαστών, καθώς και το ποσό των χορηγηθέντων 
βραβείων. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσόν της υποτροφίας κάθε υποτρόφου 
καιταλοιπά στοιχεία τα οποία ορίζονται απότις διατάξεις 
του άρθρου 34 του από 18.8.1941 Καν, Δ/τος (ΦΕΚ 
286/τ.Ά). 

ε) Στελέχη αριθμημένων αποδείξεων είσπραξης, ενταλ¬ 
μάτων πληρωμής σφραγισμένα με τη σφραγίδα του Κε¬ 
φαλαίου και υπογεγραμμένα από τον Ταμία του Σωματεί¬ 
ου «Ο ΕΛΛΗΣΠΟΝΤΟΣ». 

Άρθρο 7 

Τροποποίηση Οργανισμού 

Ο Οργανισμός του Κεφαλαίου μπορεί να τροποποιηθεί 
ή να συμπληρωθεί με Π. Δ/γμα σύμφωνα με τις διατάξεις 
των άρθρων 98του Α.Ν. 2039/39 και 110 και 119του Α.Κ., 
ύστερα από πρόταση του Αγαθοεργού Σωματείου των 
Μαδυτίων «Ο ΕΛΛΗΣΠΟΝΤΟΣ», τηρουμένων των διατά¬ 
ξεων της συστατικής του πράξης. 

Άρθρο 8 

Διάλυση του Σωματείου 

Σε περίπτωση διάλυσης του Σωματείου «Ο ΕΛΛΗΣΠΟ¬ 
ΝΤΟΣ» η περιουσία του κεφαλαίου θα περιέρχεται στο 
Σωματείο Μαδυτίων Β. Ελλάδος και σε περίπτωση διάλυ¬ 
σης αυτού στο Ελληνικό Δημόσιο για την εκτέλεση του ί¬ 
διου ή παρεμφερούς σκοπού. 

Στον Υπουργό Εθνικής Παιδείας και Θρησκευμάτων και 
Υφυπουργό Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα 24 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΟΝΙΚΗΙ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤ0Π*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


•Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε. Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 Βασ. Όλγας 188, 1ος ορ.-Τ.Κ. 546 55 (031)423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061)271249 

5248141 Κορίνθου 327 Τ.Κ. 26223 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ, 

- Από 9 μέχρι 16 σελίδες 300 δρχ. 

-Από Ιδσελίδες και άνω προσαύξηση 100 δρχ. ανόδσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ- 

Β' (Υπουργικές αποφάσεις κ.τλ.) 

50.000 


2.500 

Γ' (Διορισμοί, απολύσεις κ.τλ, Δημ. Υπαλλήλων) 

10.000 


500 


Δ' (Απαλλοτριώσεις, πολεοδομία κτλ.) 

50.000 


2.500 


Αναπτυξιακών Πράξεων (Τ.Α.Π.Σ.) 

25.000 


1.250 


Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 

, } 

Παράρτημα (Πίνακες επιτυχόντων διαγωνισμών) 

5.000 


250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 


500 

>1 

Ανώτατου Ειδικού Δικαστηρίου (Α.Ε.Δ.) 

3.000 


150 


Ανωνύμων Εταιρειών & Ε.Π.Ε. 

250.000 


12.500 

1> 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 



* 0ι συνδρομές του εσωτερικού προπληρώνονται στο Δημόσιο Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με το ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου 

* ^Ι^ΠΡωμήτου ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απότο Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδοομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσο της συνδρομής και ολόκληρο το ποσό υπέρ του ΤΑΠΕΤ. 

* Η συν δρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου Δεν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















